पाएं अपने शहर की ताज़ा ख़बरें और फ्री ई-पेपरडाउनलोड करें
बंगाल चुनाव परिणाम आने के 24 घंटे के अंदर भाजपा के कई कार्यकर्ताओं की तृणमूल कांग्रेस समर्थकों द्वारा हत्या, दुकानों व व्यवसायिक प्रतिष्ठानों में लूट की घटना के विरोध में गुरुवार को रोसड़ा भाजपा ने कोरोना गाइडलाइन का पालन करते हुए एक दिवसीय धरना दिया। धरना की अध्यक्षता भाजपा जिला प्रवक्ता अनिश राज ने की। संचालन आईटी सेल के जिला संयोजक वैभव रंजन ने किया। धरना को भाजपा जिला अध्यक्ष उपेंद्र कुशवाहा ने वीडियो कॉन्फ्रेंस के माध्यम से संबोधित करते हुए कहा कि बंगाल में तृणमूल कांग्रेस के कार्यकर्ताओं द्वारा भाजपा कार्यकर्ता पर किए गए हमले की निंदा की गई। भाजपा के कई कार्यकर्ताओं के घर और दुकानों में लूट की घटना पर आक्रोश प्रकट किया। उन्होंने कहा कि मुख्यमंत्री ममता बनर्जी मूक दर्शक बनी हुईं हैं। उन्होंने कहा है कि लोकतंत्र मेंं हिंसा का कोई स्थान नहीं होता है। बंगाल में हत्या व हिंसा की राजनीति तत्काल बंद हो। प्रदर्शन में जिला कार्यसमिति सदस्य लक्ष्मी महतो, किसान मोर्चा जिला मंत्री संदीप ठाकुर, पिछड़ा वर्ग मोर्चा जिला मीडिया सह प्रभारी दिनेश पोद्दार ,प्रिंस राज, पंकज मंडल, हंसमुख पटेल, सावित्री देवी उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn